Dabangg 3: सलमान खान ने साउथ के सुपरस्टार्स के साथ 'मुन्ना बदनाम' पर मचाया कोहराम, देखें Video  
20 दिसंबर को रिलीज हो रही है दबंग 3
प्रभुदेवा ने की है डायरेक्ट
चुलबुल पांडे के रोल में दिखेंगे सलमान खान
सलमान खान की 'दबंग 3 (Dabangg 2)' 20 दिसंबर को रिलीज होने जा रही है. खास यह है कि सलमान खान (Salman Khan) की 'दबंग 3' को तमिल, तेलुगू और कन्नड़ में भी रिलीज किया जा रहा है. इसलिए सलमान खान फिल्म का प्रमोशन साउथ में भी जोरदार अंदाज में कर रहे हैं. हाल ही में सलमान खान 'दबंग 3' का प्रमोशन करने के लिए हैदराबाद गए थे, जहां उन्हें तेलुगू के सुपरस्टार राम चरण (Ram Charan) और वेंकटेश (Venkatesh) के साथ मिलकर 'मुन्ना बदनाम' सॉन्ग पर स्टेज पर जमकर तहलका मचाया था. सलमान खान (Salman Khan) के 'दबंग 3 (Dabangg 3)' के प्रमोशन के दौरान के यह वीडियो सोशल मीडिया पर खूब धूम मचा रहे हैं.  दिलचस्प यह है कि सलमान खान की फिल्म को लेकर ट्विटर पर #Dabangg3Review हैशटैग ट्रेंड कर रहा है.
A post shared by मुसलमान jamil khan (@salmankhanfancize) on Dec 18, 2019 at 5:43am PST
सलमान खान (Salman Khan) की 'दबंग 3 (Dabangg 3)' को लेकर जबरदस्त हाइप है और फिल्म की कहानी इस बार भाईजान यानी सलमान खान ने ही लिखी है. सलमान खान फिल्म में चुलबुल पांडे के अतीत को दिखाने जा रहे हैं, और इस दौर में चुलबुल पांडे के साथ सई मांजरेकर नजर आने वाली हैं. हालांकि फिल्म में सोनाक्षी सिन्हा भी हैं जो एक बार फिर रज्जो के किरदार में नजर आएंगी. सलमान खान पिछले कुछ समय से दबंग को लेकर सोशल मीडिया पर जोरदार ढंग से प्रचार कर रहे हैं.
सलमान खान (Salman Khan) की 'दबंग 3 (Dabangg 3)' को प्रभुदेवा ने डायरेक्ट किया है. प्रभुदेवा ने इससे पहले सलमान खान की फिल्म 'वॉन्टेड' का डायरेक्ट किया था, और यह फिल्म सुपरहिट रही थी. 'दबंग 3' से बॉलीवुड एक्टर संजय मांजरेकर की बेटी सई मांजरेकर डेब्यू करने जा रही हैं. हालांकि अगले हफ्ते अक्षय कुमार की  'गुड न्यूज' रिलीज हो रही है, इसे देखते हुए सलमान खान और अक्षय कुमार की जोरदार टक्कर मानी जा रही है. ऐसे में देखना यह दिलचस्प होगा कि बॉक्स ऑफिस पर बाजी सुल्तान के हाथ रहती है या खिलाड़ी के.